Lionklúbbur Nesþinga á Hellissandi , Slysavarnadeildin Helga Bárðardóttir á Hellissandi og Leikfélag Ólafsvíkur buðu eldri borgurum í Snæfellsbæ til kúttmaga - og fiskiveislu í Röst sl. laugardag . Á borðum var eingöngu sjávarfang að undanskildum nokkrum kartöflum . Þetta er árlegur viðburður og er allur undirbúningu , matreiðsla , skemmtidagskrá og þjónusta unnin í sjálfboðavinnu . Fullt hús var á samkomunni og skemmtu gestir sér konungslega og nutu góðra veitinga . Fleiri myndir frá kúttmaga - og fiskiveislunni verða í Skessuhorni sem kemur út á miðvikudaginn kemur .